Jemima Osunde

Jemima Osunde (alizaliwa Aprili 30, 1996)  ni mwigizaji, mwanamitindo, na mtangazaji kutoka Nigeria. Alipata umaarufu baada ya kucheza Leila katika kipindi cha televisheni cha Shuga.  Osunde aliteuliwa kuwa Mwigizaji Bora wa Kike katika Jukumu la Uongozi katika Tuzo za 15 za Chuo cha Filamu cha Afrika kwa ajili ya uigizaji wake katika filamu ya The Delivery Boy (2018).

Maisha ya Awali
Jemima Osunde ni mzaliwa wa Jimbo la Edo.  Alikua akiwa pamoja na mama yake, baba yake, na kaka zake wakubwa. Yeye ndiye mtoto wa mwisho na binti pekee kwa wazazi wake.

Alisomea tiba ya viungo (Physiotherapy) katika Chuo Kikuu cha Lagos. Osunde alionekana katika filamu ya Jungle Jewel baada ya kuhimizwa na mjomba wake kuendelea na uigizaji mnamo mwaka wa 2014.

Elimu
Alihudhuria Shule ya Msingi ya Jeshi la Anga, akaendelea na masomo yake ya shule ya upili katika shule ya Holy Child, na akapata elimu yake ya juu katika Chuo cha Tiba, Chuo Kikuu cha Lagos. Mnamo mwaka 2019, Osunde alihitimu kutoka Chuo Kikuu cha Lagos akiwa na shahada ya tiba ya viungo (Physiotherapy). Osunde alijiunga na mpango wa lazima wa mafunzo ya Jeshi la Kitaifa la Huduma ya Vijana na aliweka picha yake kwenye mitandao ya kijamii ikionyesha akishiriki katika mpango huo.

Marejeo

Jamii:waigizaji filamu wa Nigeria
Jamii:WikiMalkia